CELEX: C2005/057/28
Language: fi
Date: 2005-03-05 00:00:00
Title: Asia C-513/04: Rechtbank van Eerste Aanleg te Gentin 1.12.2004 tekemällään päätöksellä esittämä ennakkoratkaisupyyntö asiassa Kerckhaert-Morres vastaan Belgian valtio

5.3.2005   
            
            
               FI
            
            
               Euroopan unionin virallinen lehti
            
            
               C 57/14
            
         Rechtbank van Eerste Aanleg te Gentin 1.12.2004 tekemällään päätöksellä esittämä ennakkoratkaisupyyntö asiassa Kerckhaert-Morres vastaan Belgian valtio
   (Asia C-513/04)
   (2005/C 57/28)
   Oikeudenkäyntikieli: hollanti
   Rechtbank van Eerste Aanleg te Gent on pyytänyt 1.12.2004 tekemällään päätöksellä, joka on saapunut yhteisöjen tuomioistuimeen 15.12.2004, Euroopan yhteisöjen tuomioistuimelta ennakkoratkaisua asiassa Kerckhaert-Morres vastaan Belgian valtio seuraavaan kysymykseen:
   Onko EY:n perustamissopimuksen 56 artiklan 1 kohtaa (joka riidassa kyseessä olevien tosiseikkojen tapahtumahetkellä oli EY:n perustamissopimuksen 73 b artiklan 1 kohta) tulkittava siten, että sellainen rajoitus on kielletty, joka on seurausta jäsenvaltion (nyt esillä olevassa tapauksessa Belgian) tuloverolainsäädännön tietystä säännöksestä, jonka mukaan sekä tähän jäsenvaltioon sijoittautuneiden että muihin kuin tähän jäsenvaltioon sijoittautuneiden yhtiöiden osakkeiden tai osuuksien perusteella saaduista osinkotuloista osakkeen- tai osuudenhaltijaa verotetaan saman yhtenäisen verokannan mukaan, mutta jonka mukaan muuhun kuin tähän ensiksi mainittuun jäsenvaltioon sijoittautuneen yhtiön osakkeiden tai osuuksien perusteella saatujen osinkotulojen osalta ei sallita tässä toisessa jäsenvaltiossa kannetun lähdeveron vähentämistä?